Өшпес ерлікке мәңгі тағзым!

 Шағын ғана Аманкелді ауылынан шыққан талай атақты тұлғалар баршылық. Біз олармен мақтанамыз! Отан үшін от кешкен батырларымыз, елін, жерін жырлаған ақын-жазушыларымыз, сонымен бірге Отан алдындағы міндетті борышын орындауда да үлкен патриоттық сезімді көрсете білген азаматтарымызда жетерлік.

 Осы айдың 15-жұлдызында Кеңес әскерінің Ауғанстан аумағынан толық шығарылғанына 30 жыл толды. Осындай атаулы күнге байланысты Аманкелді негізгі мектебінің 2,3 сынып оқушыларымен «Өшпес ерлікке мәңгі тағзым!» тақырыбында тәрбие сағаты өткізілді. Тәрбие сағатында Отан алдындағы борышын өтеуге, оның ішінде Ауғанстан Демократиялық Республикасына интернационалдық борышын өтеуге біздің ауылдан үш азамат аттанғаны туралы мәлімет берілді. Олар Мухитдинов Рафик , Сыздыков Бауыржан, Бекмолдин Теміртас деген азаматтар. Бірақ, өкінішке орай аталған ағалар бүгінгі күні ауылда тұрмайды. Біз олардың рұқсатымен туыстарынан мәлімет жинадық. Мухитдинов Рафик ағай бейбіт өмір болсада 1984-86 жылдары Пакистан шекарасында соғыста жүрген болатын. Бауыржан ағай 1986-88 жылдары Ауған даласында борышын атқарды. Бұл азаматтар өздерінің алдарына қойған міндеттерін абыроймен атқарып елге оралды. Жастық шақтарын сол майдан даласына тастап келген азаматтарға мәңгі тағзым етеміз. Оқушылар өздерінің жинақтаған материалдарын ортаға салды. Ағаларына жолдаған өлең шумақтарын оқыды. Сарғайған фото- суреттерден олардың танктері, әскери киімдерін көрдік. Бұл суреттерде тарихтың беттері сақталғаны анық. Елбасының «Өткенді ұмытсаң, болашағың бұлыңғыр» деген дана сөзі жадымызда сақтаулы. Сондықтан өткенді ұмытуға құқымыз жоқ. Осылай өрілген тәрбие сағаты балалардың бойында отансүйгіштік қасиетті жани түсті.«Тәрбие тал бесіктен» демекші оқушылар санасына жастай құйылған асыл тәрбие олардың болашағына, яғни Елбасының бүгінгі таңда жастарға еліңді, тарихыңды біліп, құрметте деген мағыналы ойының бастамасы болып табылады. Сабақ соңында оқушылар осындай ел азаматтарына тілек-хаттарын жазды.

 Аманкелді негізгі мектебі бастауыш сынып мұғалімі

 Карпыкбаева Р.Т.